carohd/mindhelper huggingface dataset:
Jeg kunne godt bruge nogle gode råd til at få venner
Kategori: Venner
K\u00f8n: Dreng
Alder: 19
Dato: 2018-12-05T13:05:35.000Z

Sp\u00f8rgsm\u00e5l:
Jeg vil gerne have hjælp til at få venner.

Svar:
Det kan være super svært at få nye venner. Så jeg kan godt forstå, at du godt kunne bruge nogle gode råd til det. Derfor er jeg rigtig glad for, at du har skrevet herind og delt dine tanker.


Øv dig i at opsøge folk og smalltalke 
Du vil gerne have hjælp til at få venner, så jeg vil gå lige til sagen. Der er desværre ingen nem vej til at få venner. Det kræver, at man øver sig og bliver ved med at prøve. Og det kan være hamrende svært i starten. Men jo flere gange du prøver det, jo nemmere bliver det. Det er en god ting at starte med at øve sig i at smalltalke. Det gør det nemlig nemmere at komme i kontakt med mennesker. Vi har nogle tips til at smalltalke, som jeg tænker vil være en god idé for dig at kigge på.


Find venner igennem hobbyer 
Mange unge mennesker får deres venner gennem nogle interesser eller hobbyer. Så jeg kommer til at tænke på, om du har nogle af dem? Hvis du har, er det bare om at få meldt dig ind i nogle klubber, der dyrker din hobby. Grunden til, at det er en god idé, er, fordi du har interessen tilfælles med de andre unge. På den måde har man altid interessen, som man kan snakke om og vende tilbage til. Og derfor kan det være nemmere at falde i snak med andre og holde samtalen kørende. Hvis du har lyst kan du læse om flere tips til at lære nye mennesker at kende.


Snak med nogen om det 
Det kan være rigtig hårdt, hvis man går rundt og ikke har de venner, man gerne vil have. Derfor er det også vigtigt at få snakket med nogen om det. Og også snakke om, at du faktisk kæmper med at finde nogle venner. Her tænker jeg, at du kan snakke med dine forældre. De kender dig og vil sikkert rigtig gerne støtte dig i det her. Hvis du ikke har lyst til at snakke med dine forældre, er der også andre muligheder. Du kan for eksempel tage fat i Headspace. Her sidder der nogle søde rådgivere klar til at lytte til dig, men også komme med forslag og gode råd til, hvordan du kan få venner. Og så kan du være helt anonym, hvis du har brug for det.


Der er væresteder for ensomme unge 
Nogle gange, hvis man kæmper med at få venner, kan man komme til at føle sig ensom. Og hvis du har det sådan, er det vigtigt, at du snakker med nogen om det. Der er heldigvis meget fokus på ensomhed. Og derfor er der også flere væresteder for ensomme unge. Et af disse væresteder er Ventilen. De har mødesteder rundt omkring i landet. Så måske er der et sted tæt på dig? Det kan du i hvert fald undersøge.


Jeg håber, at du har fået noget hjælp, du kan bruge til noget. Jeg ønsker alt det bedste for dig i forhold til at få venner. Og husk: Få det sagt til nogen tæt på dig, så de kan støtte dig. Du skal ikke gå alene med det her.
Hvordan fortæller jeg hende, at hendes følelser ikke er gengældt?
Kategori: Kærlighed og sex
K\u00f8n: Dreng
Alder: 16
Dato: 2018-12-05T13:15:52.000Z

Sp\u00f8rgsm\u00e5l:
Jeg står midt i en situation som jeg sådan set aldrig nogensinde havde forestillet mig at jeg ville stå i og derfor har jeg heller aldrig tænkt over hvad jeg ville gøre. Jeg har været venner med den her pige i nogle uger nu, fordi vi er kommet i den samme vennekreds i et stykke tid, jeg kan virkelig godt lide hende som en ven, for jeg synes at hun er virkelig sød og sjov at være sammen med. Sagen er den at hun har indrømmet over for mig at hun godt kan lide mig, og jeg tror hun forventede det samme svar fra mig. Jeg fortalte hende at jeg gerne ville have lidt tid til at tænke over det, men jeg ved allerede at hendes følelser ikke er gengældt fra min side af. Hvordan afviser jeg hende på en måde, hvor at hun ikke bliver vred og frustreret på mig, men også på en måde så vi forhåbenligt kan forblive venner? På forhånd, tusind tak.

Svar:
Det er aldrig særligt rart, når man er nødt til at fortælle en, at deres følelser ikke er gengældt. Så jeg kan godt forstå, at du er lidt i tvivl om, hvordan du bedst fortæller hende det.


Vær ærlig 
Som jeg har skrevet, kan jeg godt forstå, at det er lidt svært lige at finde ud af, hvordan du skal fortælle hende, at hendes følelser ikke er gengældt. For det er en svær situation at stå i. Men jeg tænker faktisk, at det bedste du kan gøre er at være ærlig. Altså simpelthen at fortælle hende det, som det er: at du er ked af det, men du har ikke de samme følelser for hende, som hun har for dig. Men at du synes, at I har det virkeligt sjovt sammen, og at du rigtigt gerne vil fortsætte med at være venner med hende.


Giv hende plads 
Der er ingen, der kan vide, hvordan hun reagerer på at få at vide, at hendes følelser ikke er gengældt. Men det kan godt være rigtigt svært at få at vide, uanset hvor pænt det bliver sagt. Derfor er det vigtigt, at du giver hende plads til at være ked af det og frustreret, hvis det er sådan, hun reagerer til at starte med. For det er bare ikke særligt sjovt for hende, hvis hun havde håbet på noget andet. Men når den værste skuffelse har lagt sig, skal hun formentlig nok blive god igen. Jeg siger ikke, at det er sådan, hun reagerer. Men nu har jeg givet dig rådet, så har du det, hvis du får brug for det.


Snak med dine venner 
Jeg tænker på, om du har snakket med dine venner om det her? Hvis du ikke har det, synes jeg du skal prøve at gøre det. Ens venner er nemlig guld værd, når det kommer til at snakke om piger. Og det er rigtigt rart at have nogen at snakke med, når man står i sådan en situation, hvor man ikke helt ved, hvordan man skal afvise en pige på den bedste måde. Måske er der endda nogen af dine venner, der har været i samme situation som dig. Og som kan fortælle dig, hvad de gjorde.


Jeg håber, at mit svar har hjulpet dig. Og så krydser jeg fingre for, at du og din veninde stadig kan fortsætte med at være venner, selvom du ikke har helt de samme følelse for hende, som hun har for dig.
Jeg er bange for, at min ven hellere vil være ven med en anden
Kategori: Venner
K\u00f8n: Dreng
Alder: 15
Dato: 2018-12-15T13:13:29.000Z

Sp\u00f8rgsm\u00e5l:
Jeg har en ven som jeg rigtigt godt kan lide og han kan godt lide mig, men jeg er en person der har svært ved at snakke med piger men der er en anden person der er god til det og er bange for at min ven som jeg kan lide hellere vil være ven med ham fordi han er bedre til at snakke med pigerne.

Svar:
Det er altid ubehageligt, når man bliver bange for, om ens venner måske hellere vil være sammen med en anden. Så jeg er glad for, at du har skrevet herind og delt dine tanker.


Hvem ville du selv vælge? 
Det første jeg lægger mærke til, når jeg læser dit brev er, at du skriver, at din ven også rigtigt godt kan lide dig. Og det er jo mega fedt. For det er et udtryk for, at han har lyst til at bruge tid sammen med dig. Derfor tænker jeg også på, hvorfor han skulle have mere lyst til at være sammen med den anden dreng? Jeg ved godt, at du skriver, at han er bedre til at snakke med pigerne. Men prøv at tænk over, hvem du selv ville vælge at være venner med, hvis du var din ven? Ville du vælge at være venner med en dreng, som du vildt godt kan lide? Eller ville du vælge at være venner med en dreng, fordi han er god til at snakke med piger?


Det er helt normalt 
Hvis man går rundt og er lidt usikker på sig selv, er det helt normalt, at man kan blive bange for, om ens venner måske hellere vil være sammen med nogen andre. Også selvom, der faktisk ikke rigtigt er nogen tegn på, at det skulle være sådan. Det kan for eksempel være fordi, man frygter, at de andre er sjovere at være sammen med, end man selv er. Jeg ved ikke, om du kan genkende det? Hvis man har det sådan, kan det rigtigt tit hjælpe at arbejde lidt med sin egen usikkerhed. Så hvis du kan genkende noget af det, jeg har skrevet i det her afsnit, kan du kigge på vores artikler om at dæmpe sin indre kritiker og om at slippe af med sin usikkerhed. Det er nemlig mega ubehageligt at gå rundt og være bange for, om ens venner hellere vil være sammen med nogen andre.


Snak med din ven 
Men mit allerbedste råd til dig er faktisk, at du skal snakke med din ven om, at du er lidt bange for, om han heller vil være sammen med den anden dreng. Jeg ved godt, at det kan lyde mega grænseoverskridende. Og jeg ved også godt, at det ikke er nemt. Men det er faktisk super vigtigt, at du får snakket med din ven om det. Både fordi det hjælper at få sat ord på det. Men også fordi din ven er den eneste, der ved, hvad han tænker. Så jeg synes, du skal tage en snak med ham og finde ud af, hvordan han har det. Det kan forhåbentligt også berolige dig lidt.


Jeg håber, at mit svar har hjulpet dig. Og så håber jeg, at du får snakket med din ven. Du må have alt muligt held og lykke med det.
Mine veninder er begyndt at fryse mig ude, og jeg ved ikke hvorfor
Kategori: Venner
K\u00f8n: Pige
Alder: 16
Dato: 2018-12-16T11:41:40.000Z

Sp\u00f8rgsm\u00e5l:
mine veninder er begyndt at fryse mig udenfor og jeg har ingen ide hvorfor... Den ene dag var alt fint, men næste dag var alt anderledes. Det har stået på i et stykke tid nu. Jeg har endda sagt til dem at hvis jeg har gjort noget/trådt nogen over tæerne så var det ikke meningen og sagt undskyld til dem, men de siger bare at der ikke er noget, men fortsætter med at lukke mig udenfor. Havde ikke regnet med at det ville have så stor en effekt på mig, så vil virkelig gerne ændre på det.


Er der noget jeg kan gøre ved det?

Svar:
Det lyder super ubehageligt, at dine veninder er begyndt at fryse dig udenfor. Så jeg kan virkeligt godt forstå, at det faktisk påvirker dig en hel del. Og jeg er virkeligt glad for, at du har skrevet herind og delt dine tanker.


Snak med dine veninder igen 
Det lyder, som om du allerede har prøvet at snakke med dine veninder lidt om det her. Og det skal du have ros for. For det er nemlig den bedste måde at løse sine konflikter på. Derfor er det bedste råd, jeg kan give dig også at forsøge at snakke med dem igen. For jeg kan godt forstå, du ikke synes, det er særligt rart, at de fryser dig ude uden, du ved hvorfor. Så jeg synes, du skal prøve at tage fat i dine veninder og fortælle dem, at du oplever, at de fryser dig ude. Og at du ikke helt forstår, hvorfor. Så du kunne rigtigt godt kunne tænke dig at vide, om du kan gøre noget for at komme ind i varmen igen. Hvis du har brug for lidt inspiration til, hvordan du kan tage snakken på en ordentlig måde, kan du læse vores artikel om at lære at håndtere sine konflikter.


Er I ved at glide fra hinanden? 
Nogle gange kan man opleve, at man glider fra sine veninder, efterhånden som man bliver ældre. Også selvom man faktisk har været veninder i rigtigt lang tid. Det kan være fordi, man ikke længere har de samme interesser, som man havde, da man var yngre. Det er drønhårdt, når det sker. For man har jo haft vildt mange gode minder med hinanden. Og tit er man jo også vildt glade for hinanden stadigvæk. Jeg siger ikke, det er det, der er ved at ske for dig og dine veninder. Men nu skriver jeg det alligevel. Så kan du selv tænke lidt videre over det.


Snak med nogen om det 
Det er super ubehageligt, når man føler, at man bliver frosset ude af sine veninder. Og nogle gange kan det være svært at løse det selv. Derfor synes, jeg du skal prøve at snakke med en voksen om, at dine veninder er begyndt at fryse dig ude. Både fordi det hjælper at dele sine problemer med nogen andre. Men også fordi, det tit kan hjælpe at få hjælp af en voksen, hvis man står med et problem, som man ikke helt føler, man kan løse selv. Du kan for eksempel snakke med dine forældre. Men ud kan også tage fat på en lærer på din skole, hvis det er nemmere for dig.


Jeg håber, at der er noget i mit svar, som har hjulpet dig lidt. Og så krydser jeg fingre for, at du finder ud af det med dine veninder. Så du ikke længere føler, at de fryser dig ude.
Jeg skal skrive OSO, og jeg vil gerne skrive om psykologi
Kategori: Generelt
K\u00f8n: Pige
Alder: 16
Dato: 2018-12-17T13:02:32.000Z

Sp\u00f8rgsm\u00e5l:
jeg er en pige på 16 år og går på en ungdomsuddannelse. På min skole har vi noget som hedder OSO (obligatorisk selv udvalgt opgave) og jeg vil gerne skrive om psykologi, da jeg gerne vi være psykolog. Mit hovedfokus er mennesker med depression, angst og selvmords tanker. Jeg skal lave et produkt til mit hovedfokus, men jeg har ingen ide. Jeg vil gerne lave et produkt som kan hjælpe de her mennesker som går igennem de her 3 problemer. Hvis i har tid, kan i mon hjælpe mig?

Svar:
Det lyder, som et mega spændende projekt, du har gang i. Da der er ret travlt i brevkassen, og den er tænkt til personlige problemer, kan jeg desværre ikke hjælpe dig. Men hvis du søger på google, er jeg helt sikker på, at der er en masse inspiration at hente.


Jeg ønsker dig alt mulig held og lykke med dit projekt.
Vi har projektopgave, og vi vil gerne skrive om social angst
Kategori: Generelt
K\u00f8n: Pige
Alder: 13
Dato: 2018-12-17T13:25:43.000Z

Sp\u00f8rgsm\u00e5l:
Vi er nogle 7. klasses piger der har om social angst i projekt uge. Vi kunne godt tænke os et interview med jer i løbet af ugen. Skriv når i har tid:)

Svar:
Jeg har lige slettet jeres navne for at være sikker på, at I forbliver helt anonyme. 


Det lyder som et super spændende projekt, I er i gang med. Og som et projekt, der også er meget aktuelt. Desværre er brevkassen kun til personlige problemer, så jeg har ikke umlighed for at hjælpe jer med jeres interview.


Men I kan læse vores artikel om social angst ved at klikke på den artikel, jeg har linket til. Og ellers er jeg helt sikker på, at I kan finde nogle andre, der kan hjælpe jer, hvis I Googler social angst.


Jeg ønsker jer alt mulig held og lykke med jeres projekt
Jeg er ikke så glad for min højde
Kategori: Identitet
K\u00f8n: Pige
Alder: 15
Dato: 2018-12-20T15:34:56.000Z

Sp\u00f8rgsm\u00e5l:
Jeg er ik så glad for min højre folk i min klasse siger hele tiden at jeg er lille og altmuldigt selv mine bedste venner siger det og jeg siger tit stop til dem og min læge siger at jeg ik kan vokse mereog er 155

Svar:
Det er aldrig fedt, når andre kommenterer på dele af en selv, som man faktisk ikke er glad for. Så jeg kan godt forstå, hvis du synes, det er træls. Og jeg er super glad for, at du har valgt at skrive herind og dele dine tanker.


Sig fra 
Som jeg lige har skrevet, kan jeg godt forstå, hvis du synes, det er mega træls, at de andre kommentere på din højde. Derfor synes jeg også, at det er vigtigt, du siger klart og tydeligt fra, når de gør det. Det er nemlig vigtigt at sætte grænser, når der er nogen, der gør noget, som man ikke synes, er rart. På den måde får man nemlig passet ordentligt på sig selv. Når du siger stop, er det også vigtigt, at du fortæller, at du ikke vil have det, fordi du faktisk ikke er særligt glad for din højde. Så det er ikke rart for dig, at de kommentere på den. Jeg tænker nemlig ikke, at folk siger det for at være onde. Og de kan ikke vide, at det faktisk ikke er rart for dig, hvis du ikke fortæller det.


Slut fred med din højde 
Jeg får også lige lyst til at fortælle dig, at der ikke er noget i vejen med ikke at være så høj. Jeg forstår godt, at det ikke altid er så sjovt. Men det er absolut ikke mindre rigtigt ikke at være super høj, end det er at være høj. Det er bare en del af, hvordan du ser ud. Og det kan du ikke gøre for. Derfor synes jeg også, du skal prøve at læse vores artikel om at slutte fred med sin krop og sit udseende. Man kan nemlig godt arbejde lidt med at få det bedre med sig selv. Og du har ikke fortjent at gå rundt og ikke være glad for, hvordan du ser ud. For du er helt perfekt, som du er. 


Snak med nogen 
Det sidste råd jeg har til dig er, at jeg synes, du skal prøve at snakke med nogen om, at du ikke er så glad for din højde. Det hjælper nemlig at dele sine problemer med nogen. Og det er faktisk også vigtigt ikke at gå for meget alene rundt med de ting, der fylder for en. Desuden tænker jeg, at du hurtigt vil opdage, at du faktisk ikke er den eneste, der har oplevet ikke at være så glad for sin højde. Det er nemlig helt normalt, at man nogle gange kan komme til at føle sig lidt ked af sin højde, hvis man for eksempel er enten lavere eller højere end gennemsnittet. Og mit gæt er, at du ikke er den eneste i din familie, der ikke er super høj. Så du kan jo for eksempel prøve at snakke med dine forældre og høre dem, om de nogensinde har oplevet ikke at være så glad for sin højde.


Jeg håber, at der er en del af mit svar, der har hjulpet dig. Og så håber jeg, at du får fortalt folk, at du ikke vil have, at de kommentere på din højde. Så du ikke hele tiden behøver høre på, at de går rundt og kommenterer på det.
Vi har projektuge og søger derfor information om personlige grænser
Kategori: Generelt
K\u00f8n: Pige
Alder: 13
Dato: 2018-12-17T13:37:21.000Z

Sp\u00f8rgsm\u00e5l:
Vi er fire piger, der i denne uge har projektuge. Vi har overemnet grænser. Hvor vi har valgt del-emnet Personlige grænser. Derfor har vi nogle spørgsmål, som vi godt kunne tænke os i ville svare på:



1. Hvad er årsagen til, at vi har personlige grænser?
2. Er de medfødt eller kan man udvikle nye? Hvis ja, hvordan og hvorfor?
3. I hvilke tilfælde kan en personlig grænser være noget positivt? Giv gerne eksempler
4. I hvilke tilfælde kan en personlig grænser være noget negativt? Giv gerne eksempler

Svar:
Det lyder, som et mega spændende projekt I har valgt. Og også som et projekt, der er meget aktuelt.



Da brevkassen kun er til personlige spørgsmål, kan jeg desværre ikke hjælpe jer. Men I kan læse vores artikel Derfor er det vigtigt at sætte grænser. Måske er der noget i den, som I kan bruge? Og ellers er jeg helt sikker på, at I kan finde svar på mange af jeres spørgsmål, hvis I googler grænser.



Jeg ønsker jer al mulig held og lykke med jeres projekt.
Jeg kom til at tænke på, om brevkassen er anonym?
Kategori: Generelt
K\u00f8n: Dreng
Alder: 13
Dato: 2018-12-17T13:33:27.000Z

Sp\u00f8rgsm\u00e5l:
er det her anonymt ?

Svar:
Det kan være grænseoverskridende at dele sine personlige problemer. Og så har man ikke lige lyst til, at der er nogen, der kan genkende en ud fra sit spørgsmål. Så jeg kan godt forstå, at du spørger, om det er anonymt.


For at svare på dit spørgsmål så ja. Mindhelpers brevkasse er fuldstændigt anonym. Så der er ikke nogen, der får at vide, hvem du er, når du sender dit spørgsmål ind. Det eneste vi kan se er, hvilket køn du har, og hvilken alder du har.


Og vi går meget op i, at alle forbliver anonym. Så vi sletter det, hvis man alligevel skulle komme til at skrive sit navn eller andre personlige oplysninger, der kan afsløre, hvem man er.


Du kan se, at brevkassen er anonym helt oppe i toppen på den side, hvor du sender dit brevkassespørgsmål. Jeg håber, at mit svar har givet dig svar på dit spørgsmål. Og så håber jeg, at du vil skrive ind til os, hvis du føler, du har brug for det.
Jeg vil ikke have matematiktest
Kategori: Skole og uddannelse
K\u00f8n: Dreng
Alder: 13
Dato: 2018-12-25T15:10:06.000Z

Sp\u00f8rgsm\u00e5l:
Jeg vil ikke have matematik test hvad skal jeg gøre?

Svar:
Det er aldrig særligt sjovt at skulle have en test. Og slet ikke, hvis man måske er lidt utryg ved det eller ikke har lyst til at skulle have test. Så jeg er glad for, at du har skrevet herind og delt dine tanker.


Du har måske allerede haft den matematiktest. Men måske har du ikke. Så jeg vælger at svare på dit spørgsmål alligevel. For selv, hvis du har haft den her matematiktest, så kan du måske bruge mine råd, næste gang du skal have en test. Enten i matematik eller i et helt andet fag.


Snak med dine lærere 
Du skriver ikke, hvorfor du ikke har lyst til at skulle have matematiktesten. Nogle gange har man måske ikke så meget lyst til at skulle have test, fordi man ikke har fået forberedt sig helt nok. Det er super træls, når man har det sådan. Men så er der ikke så meget andet for end at tage testen alligevel og lære af oplevelsen, så man får forberedt sig godt nok næste gang.


Andre gange har man måske ikke super meget lyst til at skulle have en test, fordi man er utryg ved det. Det kan gøre os alle sammen lidt utrygge at skulle testes. For kan man nu det, man skal kunne? Men hvis man bliver for utryg ved at skulle testes, kan man få lyst til at lade være med at tage testen for at undgå ubehaget. Men det er vigtigt, at man tager testen alligevel. Også selvom det er ubehageligt. Ellers kan utrygheden nemlig komme til at begrænse en rigtigt meget lige pludseligt.


Men uanset hvad grunden til, at du ikke har lyst til at lave din matematiktest er, er det bedste råd jeg kan give dig at snakke med dine lærere. Så kan de nemlig hjælpe dig med at finde ud af, hvad du kan gøre ved det. Og hvis du ikke har lyst til at tage en test, fordi du er utryg ved det, er det specielt vigtigt, at du fortæller det til dine lærere. For du skal ikke gå rundt alene med, at du er så utryg ved tests, at du helt har lyst til at droppe dem. Hvis du er så utryg ved tests, skal du nemlig have noget hjælp og støtte til at tackle den utryghed. Man kan nemlig godt overvinde utrygheden, men det er tit nemmere at gøre det, hvis man har nogen at støtte sig op af. 


 Man kan også gøre lidt selv 
Man kan også gøre lidt selv, hvis man er utryg ved at skulle testes. Derfor linker jeg dig lige til vores artikel med gode råd til nervøsitet før en eksamen. Selvom den egentligt handler om at være nervøs før en eksamen, kan den også godt bruges, hvis man er utryg ved at skulle have tests eller prøver oppe i skolen. Det er nemlig to situationer, der minder rigtigt meget om hinanden. 


Jeg håber, at der var noget i mit svar, du kunne bruge. Enten nu eller i fremtiden. Og så ønsker jeg dig alt mulig held og lykke med det.
Jeg er forelsket i en pige, der bor i en anden by
Kategori: Forelskelse
K\u00f8n: Dreng
Alder: 14
Dato: 2019-01-13T22:19:32.000Z

Sp\u00f8rgsm\u00e5l:
jeg er en dreng som bor i Holstebro jeg er forelsket i en pige som bor på i en anden by, vil gerne være kærester med hende ved bare ikke om hun kan lide mig

Svar:
Det er super skønt, når der er en, man lide. Men det kan også være super forvirrende, hvis man ikke helt ved, om forelskelsen er gengældt.


Allerførst vil jeg lige fortælle dig, at jeg har rettet lidt i dit spørgsmål. Det er udelukkende for at sikre mig, at du ikke kan blive genkendt ud fra dit spørgsmål. 


Kig efter tegn på forelskelse 
Når man er forelsket, vil man jo gerne have, at den anden har det på samme måde. Men det kan som sagt være super forvirrende lige at finde ud af, om den anden mon også kan lide en. En af de måder man måske kan få et lille hint om, hvad den anden føler for en, er ved at kigge efter tegn på forelskelse fra den anden. Nogle gange kan den anden nemlig udsende nogle små mere eller mindre skjulte tegn på, at personen også er vild med en. Så du kan måske prøve at kigge efter sådan nogen tegn fra den pige, som du godt kan lide. Du kan læse mere om tegn på forelskelse i den artikel, jeg har linket til, hvis du ikke helt ved, hvad du skal kigge efter. 


Fortæl det til hende 
Men den allerbedste måde at finde ud af, om den anden person har det på samme måde, som man selv har det, er ved at fortælle personen, hvordan man har det. Derfor er mit allerbedste råd, at du skal prøve at fortælle hende pigen, at du er forelsket i hende. Og at du gerne vil være kæreste med hende. Jeg kan godt forstå, hvis det lyder lidt skæmmende. For det er altid sårbart at fortælle en anden person, at man faktisk er forelsket i dem. Men det er den eneste måde, du kan få et helt sikkert svar på, om hun også kan lide dig.


Snak med dine venner 
Jeg kommer til at tænke på, om du har nogle venner, du kan snakke med om det her? Hvis du har det, synes jeg, du skal prøve det. Det er nemlig guld værd at have sine venner at snakke med, når der er en pige, man kan lide. Men hvor man ikke er helt sikker på, at hun også kan lide en. Når man får snakket med sine venner om det, får man nemlig sine tanker ud af hovedet. Og dine venner kan dele deres erfaringer med dig, hvis de nu har stået i en situation, der minder om. Og det kan jo være, at der er nogen af deres råd, du kan bruge?


Jeg håber, at der var noget i mit svar, du kan bruge til noget. Og så håber jeg, at du får fortalt pigen, hvad du føler for hende. Og at hun føler det samme for dig. Jeg ønsker dig i hvert fald al mulig held og lykke med det.